**Osnovna škola Banova Jaruga**

Stjepana Radića 118, 44321 Banova Jaruga

Irena Rukavina, ravnateljica

+385 44 668 005

ured@os-banova-jaruga.skole.hr

**Projekt: "Hrvatska: ususret održivom, pravednom i učinkovitom obrazovanju"**

**Osnovna škola kao cjelodnevna škola - Uravnotežen, pravedan, učinkovit i održiv sustav odgoja i obrazovanja**

**PLAN UKLJUČIVANJA DIONIKA OSNOVNE ŠKOLE**

**BANOVA JARUGA**

**veljača, 2024.**

**SADRŽAJ**

[1. Uvod 3](#_Toc159227597)

[2. Ciljevi Plana uključivanja dionika 4](#_Toc159227598)

[3. Načela Plana uključivanja dionika 5](#_Toc159227599)

[4. Definicije i pojmovi 6](#_Toc159227600)

[5. Akcijski plan za uključivanje dionika 7](#_Toc159227601)

[a. Objava informacija 7](#_Toc159227602)

[b. Utvrđivanje i uključivanje dionika 7](#_Toc159227603)

[c. Načini uključivanja 8](#_Toc159227604)

[d. Komunikacija i protok podataka 9](#_Toc159227605)

[e. Praćenje i izvještavanje 9](#_Toc159227606)

[6. Mehanizam za pritužbe (GRM) 10](#_Toc159227607)

[a. Ciljevi mehanizma za pritužbe (GRM) 10](#_Toc159227608)

[b. Tko može koristiti mehanizam za pritužbe (GRM)? 10](#_Toc159227609)

[c. Načela mehanizma za pritužbe (GRM) 10](#_Toc159227610)

[d. Primitak pritužbi 11](#_Toc159227611)

[7. Popis priloga: 11](#_Toc159227612)

[TABLICA 1 - PLAN UKLJUČIVANJA DIONIKA OSNOVNE ŠKOLE BANOVA JARUGA 12](#_Toc159227613)

[PRILOG 2: TABLICA 2 - PRIKAZ IMPLEMENTACIJE PLANA 13](#_Toc159227614)

[TABLICA 3 - STRATEGIJA ZA UKLJUČIVANJE STAJALIŠTA RANJIVIH SKUPINA 15](#_Toc159227615)

[ZAHTJEV ZA PRITUŽBU (obrazac) 16](#_Toc159227616)

# Uvod

Unutar Projekta **Republika Hrvatska: Ususret održivom, pravednom i učinkovitom obrazovanju** (Projekt) provodi se i Eksperimentalni program „Osnovna škola kao cjelodnevna škola: uravnotežen, pravedan, učinkovit i održiv sustav odgoja i obrazovanja“ (Eksperimentalni program). Uz provedbu Eksperimentalnog programa, provedbu infrastrukturnih radova i opremanja, škole koje sudjeluju u Projektu odgovorne su i za (i) **identificiranje dionika Projekta** i (ii) **izradu pojedinačnih planova uključivanja dionika** **i informiranja o Projektu i primjeni Eksperimentalnog programa**.

Uključivanje dionika je proces koji se provodi tijekom cijelog trajanja Projekta te za svaku školu podrazumijeva izradu pojedinačnog **Plana uključivanja dionika (Plan)** na razini škole koji **sadrži** **smjernice, načine, strategije i metode za uključivanje dionika**. Kada je pravilno osmišljen i proveden, Plan podržava razvoj snažnih, konstruktivnih i međusobno uključivih odnosa koji su važni za uspješno upravljanje okolišnim i društvenim rizicima Projekta. Uključivanje dionika najučinkovitije je kada se pokrene u ranoj fazi razvoja Projekta.[[1]](#footnote-2)

Budući da sudjelovanje škola u Eksperimentalnom programu može biti podvrgnuto kritičkom pregledu javnosti i svih ostalih uključenih dionika, uključivanje dionika na način predviđen Planom može izravno doprinijeti poboljšanju i jačanju primjene Eksperimentalnog programa pružanjem strukturiranih kanala za komunikaciju i stalnim povratnim informacijama različitih dionika.

Zbog dinamičnog karaktera uključivanja dionika i činjenice da utjecaj i potrebe dionika nisu isti u svim fazama Projekta, Plan će se po potrebi ažurirati i/ili mijenjati u skladu s ključnim pitanjima koja su od interesa za Projekt i dionike Projekta te prema procjeni reputacijskih rizika i putem odabranih komunikacijskih kanala i alata.

# Ciljevi Plana uključivanja dionika

Ciljevi Plana uključivanja dionika Osnovne škola Banova Jaruga

* Identificirati ključne sudionike koji su pogođeni ili imaju utjecaj na Projekt i njegove aktivnosti
* Stvoriti platformu za komunikaciju s dionicima (uključujući informiranje, dvosmjernu komunikaciju i sudjelovanje)
* Uspostaviti internu komunikaciju infrastrukturu koja osigurava stabilan protok informacija i koordinaciju komunikacije
* Razviti jednostavne i praktične postupke za prihvat i rješavanje pritužbi i komentara sudionika i zainteresirane javnosti
* Implementirati mehanizme za redovito prikupljanje informacija od sudionika kako bi se osiguralo njihovo uključivanje o Eksperimentalnom programu
* Osigurati transparent u svim fazama Projekta, pružajući sudionicima pristup relevantnim informacijama i dokumentaciji
* Definirati uloge i odgovornost za provedbu Plana
* Utvrditi mjere izvještavanja i praćenja kako bi se osigurala učinkovit Plana te periodično ocjenjivati Plan na temelju dobivenih rezultata

Sa svrhom postizanja navedenih Ciljeva, Škola će provoditi sljedeće aktivnosti i strategije:

* 1. Fokus za provedbu Plana kroz otvorenost i prilagodljivost
	2. Upotreba transparentne i dvosmjerne komunikacije s ključnim dionicima
	3. Zaštita interesa dionika Projekta kroz uravnoteženje transparentnost i zaštite interesa Projekta
	4. Prihvaćanje zabrinutosti i strahova dionika
	5. Djelomično uključivanje dionika u proces donošenja odluka radi smanjenja rizika
	6. Osiguravanje mogućnosti za evaluaciju i povratnu informaciju od strane dionika radi kontinuirane procjene učinkovitosti plana
	7. Fokus na transparentno ispunjavanje očekivanja dionika, pružajući istovremeno realna objašnjenja ako se neka očekivanja ne mogu ostvariti
	8. Neprekidno praćenje i evaluacija razine angažmana dionika radi identifikacije mogućih promjena u strategijama uključivanja

# Načela Plana uključivanja dionika

Uključivanje dionika u skladu s ovim Planom temelji se na sljedećim načelima:

* Dionici projekta nisu samo „korisnici“, već i ključni partneri u uspješnoj implementaciji Eksperimentalnog programa
* Komunikacija je dvosmjerna i nadilazi jednosmjerne odnose s javnošću ili kampanje širenja informacija
* Implementacija transparentnih i pristupačnih postupaka omogućuje informirano sudjelovanje dionika
* Pružanje različitih mehanizma za sudjelovanje i dijeljenje stajališta dionika
* Plan je strukturiran na način koji omogućuje dionicima da informiraju, obrađuju i analiziraju podatke te pruža povratne informacije i mogućnost davanja povratnih informacija o tome jesu li i kako njihove povratne informacije razmotrene
* S obzirom na dinamičnost sudjelovanja dionika i varijaciju u njihovom utjecaju i potrebama tijekom različitih faza Projekta, Plan je potrebno redovito ažurirati i/ili mijenjati u skladu s ključnim pitanjima od interesa za Projekt i dionike te prema procjeni reputacijskih rizika putem odabranih komunikacijskih kanala i alata
* Kroz slušanja i razumijevanje potencijalnih problema, izazovnih prilika i koristi, određuju se komunikacijski prioriteti koji će kroz konkretne mjere povećati svijest i ojačati razmjenu informacija među sudionicima
* Informacije prikupljene od strane dionika putem komunikacijskih kanala omogućit će sustavno praćenje napretka u provedbi Projekta

# Definicije i pojmovi

**Dionici** su pojedinci, organizacije i grupe na koje Projekt izravno ili neizravno utječe, svi oni koji imaju određeni interes za Projekt i oni koji mogu pozitivno ili negativno utjecati na ishod Projekta. Dionici mogu biti: 1. lokalne zajednice, pojedinci i njihovi službeni ili neformalni predstavnici; 2. državna i lokalna tijela, političari, nevladine organizacije i poslovna udruženja 3. nacionalni i lokalni mediji; 4. akademska zajednica; 5. ostali poslovni subjekti.

**Postupak savjetovanja** ključan je dio u procesu uključivanja dionika. Podrazumijeva dvosmjernu komunikaciju između nositelja Projekta i/ili njegovih predstavnika s jedne strane i dionika zajednice na školskoj, lokalnoj i nacionalnoj razini s druge strane, s ciljem rane i smislene izgradnje odnosa s ključnim skupinama. U kontekstu društvenih i okolišnih (npr. procjena utjecaja na okoliš) potencijalnih rizika, učinaka i koristi, omogućuje lokalnoj zajednici da izrazi stajališta o rizicima i mogućnostima Projekta, njegovim učincima i mjerama ublažavanja te da nositelj Projekta ili njegovi predstavnici razmotre i odgovore na njih. Savjetodavni proces mora se nastaviti i održavati tijekom cijelog trajanja Projekta.

**Uključivanje dionika** dinamičan je, slojevit i nelinearan proces koji podrazumijeva da su pojedinci i skupine adekvatno informirani i smisleno uključeni u razvoj Projekta, razmjerno njegovim mogućim učincima i stupnju interesa dionika za njega.[[2]](#footnote-3) Učinkovito uključivanje dionika može poboljšati okolišnu i društvenu održivost Projekta, omogućiti bolje prihvaćanje Projekta i značajno doprinijeti uspješnoj provedbi Projekta**.**[[3]](#footnote-4) Uključivanje dionika je potvrda javnog uključivanja (pojam „smisleno javno uključivanje“ ili „smisleni javni angažman“ definiran je u Aarhuškoj konvenciji[[4]](#footnote-5)).

**Pritužba** se definira kao pismena predstavka zbog nezakonitog ili nepravilnog postupka. Pritužba se u okviru Projekta može definirati i kao izraz nezadovoljstva u slučajevima kršenja prava povezanih s provedbom Eksperimentalnog programa ili u vezi s mogućim negativnim učincima Projekta na okoliš i društvo.

**Mehanizam za pritužbe (GRM)** je sastavni dio procesa uključivanja dionika, a odnosi se na postupak za utvrđivanje gore navedenih pritužbi. Kada se pravilno uspostavi i njime se upravlja, značajno se smanjuju rizici Projekta i rizik od sudskih sporova i povezanih troškova.

# Akcijski plan za uključivanje dionika

## Objava informacija

Škola će informirati javnost o projektnim aktivnostima i povezanim dokumentima na mrežnoj stranici Škole i Facebook stranici radi boljeg razumijevanja Projekta.

## Utvrđivanje i uključivanje dionika

Prvi korak u stvaranju Plana je identificiranje širokog spektra ključnih dionika. Razina uključivanja ključnih i zainteresiranih dionika razlikuje se ovisno o njihovoj ulozi i odgovornostima. Dok će jedni biti izravno uključeni u provedbu Eksperimentalnog programa (primjerice izravnim obrazovnim radom, sudjelovanjem na radionicama, sastancima, izgradnjom kapaciteta i treninzima), drugi će (vanjski suradnici, udruge građana, zainteresirana javnost…) moći pratiti napredak Projekta i davati povratne informacije o određenim temama putem široko dostupnih izvora informacija (npr. mrežna stranica škole).

**U sklopu provedbe Eksperimentalnog programa u ovoj su Školi istaknuti sljedeći dionici:**

* Učenici
* Učitelji i stručni suradnici
* Administrativno i tehničko osoblje
* Ravnatelj
* Roditelji, skrbnici i obitelji učenika
* Lokalna zajednica
* Škole partneri

## Načini uključivanja

Tijekom provedbe Eksperimentalnog programa predviđena je primjena različitih metoda uključivanja dionika. Ovisno o razini uključenosti odabranoj za svaku skupinu dionika, različite metode primjenjivat će se na sljedeći način:

* **Radionice (virtualno ili uživo)** – otvorene i istraživačke sesije koje se koriste za sudjelovanje s različitim skupinama dionika. Ova metoda je osmišljena kako bi dobila informacije o preferencijama i mišljenjima i stvorila ideje za Projekt.
* **Radni sastanci** – *Ad hoc* sastanci (virtualno ili uživo) između internih dionika i drugih osoba i organizacija vezano uz provedbu Programa, organizirani s ciljem rasprave o aktualnostima i novim pitanjima, važnim za prikupljanje i upravljanje podacima.
* **Mrežna stranica Škole** – kontinuirano se koristi za komunikaciju o koracima Projekta, javno predstavljanje dokumenata i rezultata te prikupljanje povratnih informacija od svih zainteresiranih strana. Svi podaci bit će slobodno dostupni javnosti za pregled i komentiranje.
* **Anketa** – koristi se kao instrument za prikupljanje podataka u svrhu karakterizacije početne situacije i, prema potrebi, za savjetovanja u drugim fazama projekta. Upitnici sadrže unaprijed definirane skupove pitanja namijenjenih prikupljanju određenih informacija.
* **Fokus grupa** – koristi se kao metodologija kvalitativnog istraživanja koja podrazumijeva organiziranje sastanaka relevantnih sudionika radi vođenja strukturirane rasprave o temi uključivanja sudionika u program
* **Vijeća** – koriste se kao organizacije koje okupljaju odabrane predstavnike određene skupine (učenici, nastavnici ili roditelji) s ciljem raspravljanja, donošenja odluka i informiranja unutra obrazovnog sustava.
* **Ostalo** – ostale metode mogu imati različite oblike ovisno o uključenim dionicima i ciljevima savjetovanja, kao što su: javni sastanci, fokus grupe, okrugli stolovi, razgovori s ključnim dionicima, društvene mreže itd. Posebni mehanizmi savjetovanja prilagodit će se (izmijeniti) utvrđenim dionicima, uključujući sve ranjive skupine ili one s posebnim potrebama.

## Komunikacija i protok podataka

Vezano uz protok podataka i načina komunikacije, Škola će na mrežnim stranicama Škole objaviti sljedeće dokumente:

* Plan uključivanja dionika (Plan)
* Eksperimentalni program Osnovna škola kao cjelodnevna škola – Uravnotežen, pravedan, učinkovit i održiv sustav obrazovanja
* Pozivi na događanja namijenjena roditeljima, skrbnicima, obiteljima i/ili široj lokalnoj zajednici te drugim identificiranim dionicima
* Kućni red
* Promotivni materijali
* Godišnji planovi ulaganja

Svi objavljeni dokumenti bit će dostupni na mrežnim stranicama Škole <http://www.os-banova-jaruga.skole.hr/> tijekom i nakon provedbe Projekta.

Tijekom različitih faza Projekta, Škola će po potrebi provoditi ankete, fokus grupe, intervjue, sastanke (uživo i online), kako bi dobila podatke, informacije i mišljenja o provedbi Projekta. Pojedinosti o planiranim aktivnostima bit će dodane Planu i naknadno objavljene u skladu s napretkom Projekta.

## Praćenje i izvještavanje

Kako bi pratila uključivanje dionika, Škola će pratiti pokazatelje napretka provedbe Plana tijekom implementacije Projekta. Jedna od metoda mjerenja javnog interesa je kvantitativno praćenje broja pregleda postova na društvenim mrežama i na mrežnoj stranici Škole te broja ideja i komentara primljenih putem anketa.

Po završetku određene aktivnosti uključivanja dionika, sažetak aktivnosti bit će dodan u Plan.

Škola će jednom godišnje (studeni) slati **Izvješće o provedenim aktivnostima** **uključivanja dionika** Ministarstvu znanosti i obrazovanja na mail adresu antun.bozic@mzo.hr.

**Završno izvješće o provedenim aktivnostima uključivanja** dionika kroz sve godine primjene Eksperimentalnog programa škola će objaviti na svojoj mrežnoj stranici te isto dostaviti Ministarstvu znanosti i obrazovanja do 15. lipnja 2026. godine.

# Mehanizam za pritužbe (GRM)

Učinkovitost GRM-a pomaže u smanjenju potencijalnih sukoba i rizika kao što su vanjski utjecaji, korupcija, društvena isključenost ili loše upravljanje; poboljšanje kvalitete projektnih aktivnosti i rezultata te služi kao važan mehanizam povratnih informacija i učenja za upravljanje projektima te snažne i slabe aspekte projektnih i provedbenih postupaka.

## Ciljevi mehanizma za pritužbe (GRM)

Mehanizam za pritužbe ima sljedeće ciljeve:

* Omogućiti prepoznavanje i nepristrano, pravovremeno i učinkovito rješavanje problema i izazova koji utječu na Projekt i provedbu Eksperimentalnog programa.
* Povećati odgovornost prema dionicima i pružiti komunikacijske kanale i alate za pružanje povratnih informacija i izražavanje zabrinutosti, interesa i potreba.

## Tko može koristiti mehanizam za pritužbe (GRM)?

Mehanizam za pritužbe dostupan je svima, od dionika Projekta, preko izvođača i dobavljača opreme do zainteresirane javnosti, a **služi za podnošenje pritužbi, povratnih informacija, upita, prijedloga i/ili pohvala vezanih uz provedbu Eksperimentalnog programa i provedbu Projekta.**

## Načela mehanizma za pritužbe (GRM)

Funkcije Mehanizma za pritužbe temelje se na načelima transparentnosti, pristupačnosti, uključivosti, pravednosti te nepristranosti i odgovora. Škola je dužna odgovoriti na prigovor uz prethodnu konzultaciju s Ministarstvom znanosti i obrazovanja u roku od 30 dana od podnošenja prigovora.

## Primitak pritužbi

Pritužba se može podnijeti putem **Zahtjeva za pritužbu** koji je sastavni dio ovog Plana (Prilog 5. Plana) na adresu ured@os-banova-jaruga.skole.hr . Zahtjev za pritužbu je dostupan i na mrežnoj stranici Škole na <http://www.os-banova-jaruga.skole.hr/>

Stručni suradnik psiholog je središnja točka mehanizma za pritužbe, odnosno za zaprimanje pritužbi.

Škola će voditi evidenciju zaprimljenih pritužbi. Značajne pritužbe ili incidente Škola će odmah po primitku dostaviti stručnjaku za društvena pitanja Ministarstva znanosti i obrazovanja na e-mail adresu antun.bozic@mzo.hr .

Škola je dužna odgovoriti na prigovor uz prethodnu konzultaciju s Ministarstvom znanosti i obrazovanja u roku od 30 dana od podnošenja prigovora.

# Popis priloga:

1. Tablica 1. Plan uključivanja dionika škole – str. 12
2. Tablica 2. Prikaz implementacije Plana – str. 13
3. Tablica 3. Strategija za uključivanje stajališta ranjivih skupina – str. 15
4. Zahtjev za pritužbu – str. 16

|  |
| --- |
| TABLICA 1 - PLAN UKLJUČIVANJA DIONIKA OSNOVNE ŠKOLE BANOVA JARUGA |
| Implementacija Eksperimentalnog programa „Osnovna škola kao cjelodnevna škola: Uravnotežen, pravedan, učinkovit i održiv sustav odgoja i obrazovanja“Razdoblje provedbe Plana: ožujak 2023. – kolovoz 2027. |
| Ciljevi: * 1. Osigurati da su dionici informirani o implementaciji Eksperimentalnog programa te da imaju primjerenu suradnju sa školom kako bi:
		+ 1. međusobno dijelili i učili u vezi s provedbom Eksperimentalnog programa (EP);
			2. prikupili informacije o mogućnostima povezanima s EP
			3. riješili nedoumice ili nepredviđena pitanja koja se pojave pri implementaciji EP.
	2. Izraditi valjane zaključke o postignutom učinku Eksperimentalnog programa kroz uključivanje dionika.
 |
| Aktivnosti:1. Mapiranje dionika za školu kako bi se identificirale ključne skupine i potrebe
2. Razvoj i operativnost školskog mehanizma pravne zaštite za primanje, obradu i rješavanje novih pritužbi, prijedloga i pitanja koja postavljaju svi dionici
3. Uključivanje dionika u program pružanjem strukturiranih kanala i aktivnosti za komunikaciju i dobivanjem povratnih informacija
4. Integracija povratnih informacija dionika o programu
5. Priprema i obavljanje informacija o aktivnostima uključivanja dionika, prikupljanjem povratnim informacijama i poduzetim mjerama
 |
| Doprinosi: 1. Priprema alata za uključivanje i podršku provedbi eksperimentalnog programa
 |
| Rezultati / ishodi:1. Proveden plan na školskoj razini
2. Funkcionalni i pripremljeni GRM dnevnici i izvještaji
3. Pripremljena polugodišnja izvješća Plana
4. Završeno izvješće o postupcima uključivanja dionika i ukupne povratne informacije primljene tijekom provedbe EP i preporuke za njegovo poboljšanje
 |

| PRILOG 2: TABLICA 2 - PRIKAZ IMPLEMENTACIJE PLANA |
| --- |
| Dionici | Povratne informacije/područje utjecaja | Aktivnost | Način uključivanja | Indikator | Vremenski okvir/učestalost | Odgovornost za provedbu |
| Ravnatelji | Razmjena iskustva ravnatelja CDŠ škola o implementaciji programa na ŽSV-u | Provedba radionica | Radionice | Broj održanih radionica | Jednom/dva puta godišnje | Ravnatelj |
| Prezentacija provođenja CDŠ programa ravnateljima ŽSV-a Sisačko-moslavačke županije | Održavanje sastankaPrezentacija | SastanakPrezentacija | Broj održanih sastanka | Jednom/dvaput godišnje | Ravnatelji škole uz potporu MZO |
| Učitelji i ostalo školsko osoblje | Provedba samo-vrednovanja rada škole koja se odnosi na eksperimentalni program | Provedba anketa na temu eksperimentalnog programa te iznošenje podataka na Učiteljskom Vijeću | Ankete | Broj anketa | Jednom u dvije godine | Stručni suradnici |
| Microsoft Teams online platforma za dijeljenje resursa i/ili informacija relevantnih za CDŠ | Na mreži MSTeams će nastavnici biti u mogućnosti dobiti pravovaljane obavijesti vezane uz eksperiment | Virtualna grupa Microsoft Teams | Broj objava i aktivnosti | Ovisno o uključivanju nastavnika | Stručni suradnici |
| Informiranje te podjela iskustva među nastavnicima, roditeljima/skrbnicima i učenicima | Provođenje dana otvorenih vrata u sklopu Dana škole gdje će se prezentirati CDŠ program preko promidžbenih materijala | Dani otvorenih vrata | Broj održanih dana otvorenih vrata | Jednom po školskoj godini | Ravnatelji, nastavnici i stručni suradnici |
| Usvajanje i informiranje nastavnika o provedbi Plana | Sastajanje Učiteljskog vijeća | Učiteljsko vijeće | Broj održanih Učiteljskog vijeća | Više puta godišnje | Ravnatelj, stručni suradnik |
| Prezentacija promjena u nastavnom procesu za cjelodnevnu školu na ŽSV-u | Prezentacija na ŽSV-u | SastanakPrezentacija | Broj sudionika na prezentaciji-Broj provedenih prezentacija | Jednom godišnje | Stručni suradnici, nastavnici |
| Učenici | Stvaranje organiziranog sustava za prihvaćanje učeničkih glasova kroz strukturirani kanal za slušanje | Uključivanje učenika preko Učeničkog vijeća | Učeničko vijeće | Broj Učeničkog vijeća | Jednom u polugodištu | Stručni suradnici |
| Prikupljanje povratnih informacija o iskustvu i potrebama učenika | Aktivno uključivanje i komunikacija s učenicima putem vijeća i/ili individualnog razgovora | Učeničko vijećeRadionice | Broj održanih učeničkih vijeća/radionica | Jednom u dva mjesecaRadionice: dvije godišnje | Nastavnici, stručni suradnici |
| Provedba samo-vrednovanja rada škole tokom EP učenicima 4. razreda | Sudjelovanje u anketi na temu  | Ankete | Broj anketa | Jednom u školskoj godini | Stručni suradnici |
| Vijeće roditelja / skrbnika | Educiranje roditelja vezano za EP i školu kao odgojno-obrazovnu instituciju | Održavanje radionice u obliku prezentacije | Radionica/prezentacija | Broj radionica | Jednom godišnje | Stručni suradnici |
| Razmjena informacija o mehanizmu za pritužbe, aktivnostima sudjelovanja dionika u provedbi EP | Vijeće roditeljaWeb stranica škole i Facebook stranica za obostrano komuniciranje | Roditeljski sastanciVijeće roditeljaSocijalne mreže | Broj održanih fokus grupa/vijeća roditelja | Dva puta godišnjeNakon aktivnosti uključivanja dionika/prema potrebi | Ravnatelji, nastavnici i stručni suradnici |
| Provedba samo-vrednovanja rada škole u EP roditeljima učenika 6. razreda | Provedba anketa na temu EP | Ankete | Broj anketa | Jednom u školskoj godini | Stručni suradnici |
| Lokalna zajednica | Osiguravanje pravodobnih i transparentnih informacija o provedbi EP | Uspostaviti komunikacijske kanale za širenje informacije o provedbi CDŠProvedba dana otvorenih vrata te prezentirati promidžbene materijale za EP | Objava materijala na mrežnim stranicama školeDan otvorenih vrata | Broj primljenih i objavljenih objavaBroj održanih dana otvorenih vrata | Nakon svake aktivnosti uključivanja-ednom godišnje | Ravnatelji i djelatnici škole |
| Škole partneri | Razmjena iskustva i najboljih praksi koje se odnose na EP | Organizacija radionica i seminara | Sudjelovanje u radionicama i seminarima | Broj sudionika | Više puta godišnje | Ravnatelj, stručni suradnici |
| Međusobna suradnja i zajednički napredak | Partnerstvo u projektima i inicijativama | Suradnja na zajedničkim projektima ili aktivnostima | Broj zajedničkih projekata | Više puta godišnje | Ravnatelj, stručni suradnici |

| TABLICA 3 - STRATEGIJA ZA UKLJUČIVANJE STAJALIŠTA RANJIVIH SKUPINA |
| --- |
| **Skupine u nepovoljnom položaju/** **ranjive skupine** | **Što bi pojedince ili skupine moglo spriječiti da sudjeluju u Projektu?** | **Kako se mogu uključiti u aktivnosti uključivanja dionika?** |
| **Etničke skupine** | Jezične barijere | * Korištenje jednostavnije terminologije
* Poticanje na postavljanje pitanja i otvorenu komunikaciju
 |
| **Niski socioekonomski status** | Nemogućnost pristupa određenih resursa potrebnih za uspjeh u školi | * Razvoj programa podrške; prilagođen program, radionice za razvoj vještina
* Inkluzivno okruženje; radionice na temu različitosti, prevencije za školsko nasilje i stigmu
* Praćenje i evaluacija
 |
| **Zaposleni roditelji učenika** | Nedostatak dostupnosti tijekom redovitog radnog vremena | * Konzultacije koje će se održati ponekad prikladne za zaposlene roditelje
* Mogućnost komunikacije preko mobilnih uređaja
 |
| **Učenici s teškoćama u učenju** | Nedostatak prilagođene podrške i podrške obitelji | * Primjereni oblik školovanja
* Inkluzivno okruženje; radionice na temu različitosti, prevencije za školsko nasilje i stigmu
 |
| **Pripadnici nacionalnih manjina** | Kulturne barijere, diskriminacija te nedostatak resursa koje im otežavaju integraciju i sudjelovanje u Projektu | * Osigurati kulturnu osjetljivost i razumijevanje osoblja
* Poticanje sudjelovanje obitelji pripadnika u školskim aktivnostima
 |

## ZAHTJEV ZA PRITUŽBU (obrazac)

**Zahtjev za pritužbu Osnovne škole Banova Jaruga**

|  |
| --- |
| Podnositelj zahtjeva (ime i prezime / adresa / telefon i/ili e-pošta) |
|  |
| Opisati nepravilnost/pritužbu/žalbu |
|  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*potpis podnositelja zahtjeva mjesto i datum*

1. <https://thedocs.worldbank.org/en/doc/837721522762050108-0290022018/original/ESFFramework.pdf#page=111&zoom=80> [↑](#footnote-ref-2)
2. <https://thedocs.worldbank.org/en/doc/837721522762050108-0290022018/original/ESFFramework.pdf#page=111&zoom=80> [↑](#footnote-ref-3)
3. <https://thedocs.worldbank.org/en/doc/837721522762050108-0290022018/original/ESFFramework.pdf#page=111&zoom=80> [↑](#footnote-ref-4)
4. <https://narodne-novine.nn.hr/clanci/medunarodni/2007_01_1_2.html> Zakon o ratifikaciji Konvencije o pristupu informacijama, sudjelovanju javnosti u donošenju odluka i pristupu pravosuđu u pitanjima okoliša) [↑](#footnote-ref-5)